b'\n_START_ARTICLE_\nHiperpovezava\n_START_PARAGRAPH_\nHiperpovezava (angle\xc5\xa1ko hyperlink) ali nadpovezava je izraz v ra\xc4\x8dunalni\xc5\xa1tvu in pomeni referenco na podatke, ki jim lahko neposredno sledimo preko grafike ali niza besed. Hiperpovezava ka\xc5\xbee na nov spletni dokument (npr. spletno stran ali sliko) ali pa na specifi\xc4\x8dni element znotraj spletne strani (ali dokumenta), v kateri se nahaja._NEWLINE_V spletnih brskalnikih se hiperpovezava obi\xc4\x8dajno prika\xc5\xbee razli\xc4\x8dno od preostalega besedila, na primer z druga\xc4\x8dno barvo ali pisavo.'